In Die Begin: 4
(Kain en Abel. Die afstammelinge van Kain. Set.)
Die saad van die vrou.
GEN 4:1 : EN die Adam het sy vrou Gawwah2 beken, en sy het swanger geword en Kain gebaar en gesê: Ek het 'n man verkry van JaHWeH.
GEN 4:2 : Daarna het sy ook sy broer Abel gebaar. En Abel het 'n herder geword, en Kain 'n bewerker van die Adamah[adamiet se Aarde].
GEN 4:3 : En na verloop van tyd het Kain van die vrugte van die Adamah[adamiet se Aarde] aan JaHWeH as 'n spysbydrae gebring.
GEN 4:4 : En Abel het ook van die eersgeborenes van sy kleinvee gebring, naamlik van hulle vet. En JaHWeH het Abel en sy spysbydrae aangesien,
GEN 4:5 : maar Kain en sy spysbydrae nie aangesien nie. Toe word Kain baie kwaad, en hy het sy hoof laat hang.
GEN 4:6 : En JaHWeH sê vir Kain: Waarom is jy kwaad, en waarom laat jy jou hoof hang?
GEN 4:7 : Is daar nie verheffing as jy goed doen nie? En as jy nie goed doen nie - Verleiding lê en loer voor die deur, en haar begeerte is na jou; maar jy moet oor haar heers.
GEN 4:8 : En Kain het met sy broer Abel gepraat; en toe hulle in die veld was, het Kain teen sy broer Abel opgestaan en hom doodgeslaan. [Wysheid van Salomo 10:3]
GEN 4:9 : Toe sê JaHWeH vir Kain: Waar is jou broer Abel? En hy antwoord: Ek weet nie. Is ek my broer se wagter?
GEN 4:10 : En Hy sê: Wat het jy gedoen? Die stem van die bloed van jou broer roep na My vanuit die Adamah[adamiet se Aarde] uit. [Boekrol van Henog 22:7; 47:1; 2 Ezra 15:8; Openbaring 6:9-10]
GEN 4:11 : Daarom sal jy vervloek wees, ver van die Adamah[adamiet se Aarde] wat haar mond oopgemaak het om die bloed van jou broer uit jou hand te ontvang.
GEN 4:12 : As jy die Adamah[adamiet se Aarde] bewerk, sal sy haar vermoë aan jou nie meer gee nie; 'n swerwer en vlugteling sal jy wees op die Aarde.
GEN 4:13 : Daarop sê Kain aan JaHWeH: My skuld is te groot om dit te dra.
GEN 4:14 : Kyk, U verdryf my nou van die aangesig van die Adamah[adamiet se Aarde] af; en van U Aangesig sal ek my verberg; 'n swerwer en vlugteling sal ek op die Aarde wees, en elkeen wat my kry, sal my doodslaan.
GEN 4:15 : Maar JaHWeH sê vir hom: Daarom, as enigeen Kain doodslaan, sal dit sewevoudig gewreek word. En JaHWeH het 'n Teken gegee aan Kain, sodat enigeen wat hom kry, hom nie sou doodslaan nie.
GEN 4:16 : Toe gaan Kain weg van die Aangesig van JaHWeH, en hy het gewoon in die Aarde van Nod/Swerwers, aan die oostekant van Eden.
GEN 4:17 : En Kain het sy vrou beken, en sy het swanger geword en Henog gebaar. Daarna bou hy 'n stad en noem die stad na die naam van sy seun Henog.
GEN 4:18 : En vir Henog is Irad gebore; en Irad was die vader van Megujael; en Megujael was die vader van Methushael; en Methushael; die vader van Lameg.
GEN 4:19 : En Lameg het vir hom twee vroue geneem. Die naam van die eerste was Ada, en die naam van die tweede Silla.
GEN 4:20 : En Ada het Jabal gebaar. Hy was die vader van die tentbewoners en die veeboere.
GEN 4:21 : Die naam van sy broer was Jubal. Hy was die vader van almal wat op siters en fluite speel.
GEN 4:22 : En Silla het ook gebaar, naamlik Tubal-Kain, 'n smid wat allerhande koper- en ysterinstrumente gemaak het. En die suster van Tubal-Kain was Naéma.
GEN 4:23 : En Lameg het aan sy vroue gesê: Ada en Silla, hoor na my stem! Vroue van Lameg, luister na my woord! Voorwaar, ek het 'n man gedood vir my wond, en 'n kind vir my kneusplek. [Boekrol van die Opregte 2:26-36]
GEN 4:24 : Want Kain sal sewe maal gewreek word, maar Lameg sewe-en-sewentig maal.
GEN 4:25 : En Adam het sy vrou weer beken, en sy het 'n seun gebaar en hom Set genoem. Want, [het sy gesê] Elohim het my 'n ander saad geskenk in die plek van Abel, omdat Kain hom doodgeslaan het. [Boekrol van Henog 85:8]
GEN 4:26 : En ook vir Set is 'n seun gebore, wat hy Enos genoem het. Toe het hulle die Naam van JaHWeH begin aanroep.